Cape Floral

Cvjetno područje rtova (afrikaans: Kaapse floraryk, lat. Capensis) je jedno od šest fitogeografskih cvjetnih carstava na svijetu, a koje se nalazi u blizini rtova Južnoafričkih pokrajina Western Cape i Eastern Cape (Rt dobre nade i Agulhaški rt). U ovom području suptorpske sredozemne klime površine od oko 95.500 km², nalazi se osam zaštićenih područja površine oko 55.300 km² koja su najbogatije vrstama cvijeća na svijetu (oko 9.000 vrsta), s jako velikim brojem endema (oko 69%). Iako čini tek 5% površine Afrike, u njemu se nalzi više od 20% svog cvijeća u Africi. Jako kiselo i slabohranjivo tlo rtovske pješčenjačke ploče je ipak dom velikoj bioraznolikosti biljaka. Njega uglavnom čine fynbos grmovi (rodova Proteaceae, Ericaceae i Restionaceae), vatrom-skloni tvrdolisni grmovi, mediteranske šume i makije, te divlje poljsko cvijeće (npr. razne glavočike kao endemska Elytropappus rhinocerotis). Biljke ovog područja su razvile jedinstvene reproduktivne strategije raspršivanja sjemena insektima (mravima i termitima), prilagodbu na vatru, kao i obrasce endemizma te adaptivne radijacije izuzetne vrijednosti za znanost. Naime, ovo područje ima mnogih zajedničkih elemenata sa florama područja Australije i Antarktika, što ukazuje na njihovo zajedničko (gondvansko) podrijetlo tijekom geoloških razdoblja jure i krede. Cvjetno područje rtova je prepoznala neprofitna organizacija Conservation International (CI) kao jedno od 200 svjetskih ekopodručja bioraznolikosti, a 2004. godine su njegovih osam zaštićenih područja upisana na UNESCO-v popis mjesta svjetske baštine u Africi zbog "izvanredne raznolikosti, gustoće i endemizma flore koja je među najbogatijima u svijetu". Zbog jedinstvenosti i ljepote ovog područja procvao je i ekološki turizam koji donosi oko 77 mlijuna randa godišnje. Popis UNESCO-vih lokaliteta Izvori Vanjske veze Središte bioraznolikosti rtova (en) Cape Action: the Cape floristic Region Arhivirano 2010-12-03 na Wayback Machine-u (en)